Jana Juráňová

Jana Juráňová (* 19. február 1957, Senica) je slovenská prozaička, dramatička, prekladateľka a publicistka.

Vydala desať prozaických kníh pre dospelých, štyri pre deti. Je autorkou asi desiatky divadelných hier, z nich niektoré boli uvedené na slovenských profesionálnych scénach. Píše aj pre rozhlas – pásma a rozhlasové hry. Prekladá najmä z angličtiny beletriu i odborné publikácie. Editorsky a redakčne sa podieľala na mnohých publikáciách.

Životopis 
Jana Juráňová sa narodila v Senici, prvé mesiace života strávila v obci Cerová, odkiaľ pochádzajú jej rodičia. Neskôr sa s rodičmi presťahovala do Piešťan, kde vyrastala spolu s bratom Pavlom Juráňom (1960 – 1989) do svojich sedemnástich rokov. Začiatkom 70. rokov sa rodina presťahovala do Bratislavy kvôli zmene otcovho zamestnania, a tak po skončení základnej školy nastúpila na gymnázium na Vazovovej 6 (dnes Gymnázium Jána Papánka) v Bratislave. Po maturite študovala na Filozofickej fakulte Univerzity Komenského ruštinu a angličtinu odbor tlmočníctvo a prekladateľstvo. Po skončení štúdia získala aj titul PhDr.

Po skončení vysokoškolského štúdia absolvovala dvojročný študijný pobyt na Literárnovednom ústave SAV (dnes Ústav svetovej literatúry SAV), neskôr pracovala ako dramaturgička v Divadle pre deti a mládež v Trnave (dnes Divadlo Jána Palárika), pôsobila aj ako redaktorka a zástupkyňa šéfredaktora v časopise Slovenské pohľady (do zániku periodika vo vtedajšej podobe roku 1993). Paralelne pracovala ako komentátorka Rádia Slobodná Európa (do roku 1994), podieľala sa na založení Nadácie Milana Šimečku a začiatkom 90. rokoch spoluzakladala SC PEN.

V roku 1993 spolu s Janou Cvikovou, Annou Daučíkovou a ď. založila feministický projekt ASPEKT. V období niekoľkých desaťročí sa tu podieľala na edičnej, redakčnej a organizátorskej práci i ako prekladateľka a autorka.

V rokoch 2010 – 2018 pôsobila aj na edičnom oddelení Divadelného ústavu ako odborná a jazyková redaktorka. Žije v Bratislave, venuje sa písaniu a prekladateľskej činnosti.

Tvorba 
Jej prvotinou bola zbierka poviedok Zverinec, ktorá vyšla vo vydavateľstve Archa v roku 1993. Ďalšie knihy jej vyšli v ASPEKTE. Dvojnovela Siete obsahuje prózy Do Siete odetá a Až za hrob. Okrem zbierky poviedok Lásky nebeské sú to ucelené prózy, za viaceré z nich bola nominovaná na prestížnu Cenu Anasoft litera. Spolu vydala desať prozaických kníh pre dospelých a štyri pre deti. Je autorkou asi desiatky divadelných hier, z nich niektoré boli uvedené na slovenských profesionálnych scénach. Píše aj pre rozhlas – pásma a rozhlasové hry. Viaceré jej tituly boli preložené do nemčiny, maďarčiny, češtiny, angličtiny, macedónčiny. Jej poviedky vyšli v desiatke antológií v Nemecku, Kanade, Rakúsku, Rusku, Holandsku, Srbsku. Prekladá najmä z angličtiny beletriu i odborné publikácie. Editorsky a redakčne sa podieľala na mnohých publikáciách. Od 90. rokov až do konca 10. rokov nového tisícročia sa intenzívnejšie venovala aj publicistike.

Próza 

 1993 Zverinec
 1996 Siete
 2000 Utrpenie starého kocúra
 2006 Orodovnice (nominácia na Cenu Anasoft litera, Cena Bibliotéky)
 2007 Orodovnice (druhé vydanie)
 Žila som s Hviezdoslavom (nominácia na Cenu Anasoft litera)
 2010 Lásky nebeské (nominácia na Cenu Anasoft litera)
 2010 Dobroš sa nemusí zastreliť
 2012 Utrpenie starého kocúra (druhé vydanie)
 2013 Nevybavená záležitosť (nominácia na Cenu Anasoft litera, na Cenu Nadácie Tatrabanky za umenie, na Cenu Jána Johanidesa)
 2016 Cudzie príbehy
 2020 Naničhodnica (nominácia na Cenu Anasoft litera)

Publicistika 

 2012 Mojich 7 životov. Agneša Kalinová v rozhovore s Janou Juráňovou

Knihy pre deti 

 1999 Iba baba
 2001 Bubliny
 2003 Babeta ide do sveta
 2006 Ježibaby z Novej baby

Divadelné hry publikované 

 1987 Téma Majakovskij (v spoluautorstve s Blahoslavom Uhlárom)
 2005 Misky strieborné, nádoby výborné
 2014 Hry (Salome, Tajomstvá Trúdy H., Topenie žiab, Reality snov a ď.)

Divadelné hry uvedené v divadle 

 1987 Téma Majakovskij (v spoluautorstve s Blahoslavom Uhlárom) Divadlo pre deti a mládež v Trnave)
 1990 Salome (monodráma v podaní Jany Bittnerovej)
 2004 Misky strieborné – nádoby výborné, ochotnícky Znievske rado/sť/dajné divadlo
2014 Misky strieborné – nádoby výborné Štúdio 12 
 2007 Topenie žiab, BDNR v rámci projektu Sarkofágy a bankomaty
 2011 Reality snov, BDNR 
 2014 Ilona, žena Hviezdoslavom (voľná dramatizácia knihy Žila som s Hviezdoslavom) BDNR 
 2015 Živý bič, Modrý salón SND 
 2021 Pop-Oluška – v rámci predstavenia Divadlo na konci sveta, BDNR

Pre rozhlas 
Rozhlasové pásma:

 1985 Jonáš v bruchu veľryby
 1991 Ľúbostná korešpondencia medzi V. Majakovským a Lili Brik
 2000 Píšuce ženy v stredoveku. Hildegard von Bingen a Christine de Pisan 
 2001 Sochárka Camille Claudelová 
 2001 Chceme svoj hlas! Rozhlasové pásmo o sufražetkách 
 2003 Medzi zrkadlami a hviezdami. Rozhlasové pásmo o živote astronómky Caroline Herschelovej
 2006 Zbombardujte kráľa aj vojačikov smiechom. Ako predísť vojne podľa Virginie Woolf    

Dramatizácie:

 2007 Vladimír Mináč: Nikdy nie si sama
 2010 Pavol. O. Hviezdoslav: Herodes a Herodias
 2019 Mária Janšáková: Ľudácka prevýchova

Krátke rozhlasové hry:

 2016 Zlá žena skrotená, na motívy Shakespearovej hry Skrotenie čertice
 2016 Pani B. a jej virtuálny život, na motívy románu Gustava Flauberta Pani Bovaryová
 Séria večerníčkov pre deti, 2001

Rozhlasová hra:

 2011 Na 9 jamiek

Antológie a zborníky v slovenčine 

 2001 Vidím veci, ktoré som mala zastreté hmlou (rozhovor so Zorou Bútorovou a Oľgou Gyarfášovou v publikácii Krehká sila)
 2019 Pýcha v rúchu pokory a iné úvahy (v knihe Očistec)

 2021 rozhovor v knihe V ženskom rode. 30 rozhovorov s inšpiratívnymi ženami

Preklady do cudzích jazykov 

angličtina:

 2014 Žila som s Hviezdoslavom, preklad Julia Sherwood a Peter Sherwood
 2021 Mojich 7 životov. Agneša Kalinová v rozhovore s Janou Juráňovou, preklad Julia Sherwood a Peter Sherwood

nemčina:

 2003 Do siete odetá (novela z knihy Siete), preklad Angela Repka
 2013 Nevybavená záležitosť, preklad Ines Sebesta
 2016 Mojich7 životov. Agneša Kalinová v rozhovore s Janou Juráňovou, preklad Simon Gruber a Andrea Reynolds

francúzština:

 2019 Žila som s Hviezdoslavom, preklad Barbora Faure

čeština:

 2016 Mojich 7 životov. Agneša Kalinová v rozhovore s Janou Juráňovou, preklad Ondřej Mrázek

maďarčina:

 2005 Utrpenie starého kocúra, preklad Horváth Erika
 2012 Iba baba, preklad Vályi Horváth Erika
 2013 Lásky Nebeské, preklad Vályi Horváth Erika
 2016 Nevybavená záležitosť, preklad Vályi Horváth Erika
 2016 Ježibaby z Novej Baby, preklad Bolgár Katalin
 2018 Mojich 7 životov. Agneša Kalinová v rozhovore s Janou Juráňovou, preklad Mészáros Tünde

macedónčina:

 2014 Žila som s Hviezdoslavom, preklad Slavica Gacova Sviderska
 2016 Orodovnice, Slavica Gacova Sviderska
 2021 Cudzie príbehy, Slavica Gacova Sviderska

Preklady z cudzích jazykov 

Preklady z ruštiny

odborné publikácie:
 1985 Michail K. Michajlov: Štýl v hudbe

divadelné hry:

 1990 Evard Radzinskij: Stroj čas Dr. Fausta
 1989 Nikolaj Erdman: Mandát
 1990 Lev N. Tolstoj: Príbeh koňa (dramatizácia Mark Rozovskij)
 2006 Nikolaj Koljada: Sliepka
Preklady z angličtiny

Prózy:

 1998 Margaret Atwood: Nevesta zbojníčka
 1999 Patrick Lynch: Vírus
 2001 Virginia Woolf: Tri guiney 
 2002 Elžbieta Ettingerová: Hannah Arendt – Martin Heidegger 
 2005 Margaret Atwood: Penelopiáda. Mýtus o Penelope a Odyseovi 
 2005 Jeanette Winterson: Ťarcha. Mýtus o Atlasovi a Herkulovi 
 2006 Blue Balliett: Záhada strateného obrazu 
 2006 Alexander McCall Smith: Labutí boh lásky. Mýtus o Angusovi, keltskom bohovi snov 
 2006 Blue Balliett: Záhada strateného domu 
 2008 Xiaolu Guo: Vreckový slovník pre zaľúbených
 2009 Blue Balliett: Záhada Calderovej hry
 2009 Slavenka Drakulić: Myš v múzeu komunizmu a iné životy pod psa 
 2011 Anna Funder: Všetko, čo ku mne patrí 
 2016 Deborah Levy: Horúce mlieko 
 2019 Jeanette Winterson: Diera v čase 
 2019 Diana Athill: Niekde ku koncu 
 2020 Margaret Atwood: Volali ma Grace 

Divadelné hry:

 2017 Savyon Liebrecht: Banalita lásky 
Odborné publikácie:

 1986 Manfred F. Bukofzer: Hudba v období baroka. Od Monteverdiho po Bacha
 2001 Judith Lewis Herman: Trauma a uzdravenie 
 2003 Judith Butler: Trampoty s rodom
 2013 Bell Hooks: Feminizmus do vrecka 
 2014 Dragan Klaić: Ako reštartovať divadlo
 2014 Judith Butler: Trampoty s rodom 
 2017 Colette Conroy: Divadlo a telesnosť 
 2019 Petra Kuppers: Divadlo a zdravotné znevýhodnenie

Editorská a zostavovateľská práca 
Časopisy a zborníky

 1991 – 1993 zástupkyňa šéfredaktora časopisu Slovenské pohľady 
 zborník Čítame slovenskú literatúru I (19391955); II (19561969); III (19701997) – spolu s: Eva Jenčíková, Fedor Matejov, Jelena Paštéková, Zora Prušková. Ústav slovenskej literatúry SAV, Bratislava 1997, 1998.
 Feministický kultúry časopis Aspekt od roku 1993 do roku 2004 – spolu 21 čísel, spolu s: Jana Cviková a ď.

Publikácie 

 2001 Možnosť voľby. Aspekty práv a zodpovednosti, spolu s Janou Cvikovou
 2001 Piata žena. Aspekty násilia páchaného na ženách, spolu s Janou Cvikovou
 2002 Hlasy žien. Aspekty ženskej politiky, spolu s Janou Cvikovou
 2003 Ružový a modrý svet. Rodové stereotypy a ich dôsledky, spolu s Janou Cvikovou  
 2003 Ružový a modrý svet. Rodové stereotypy a ich dôsledky, spolu s Janou Cvikovou
 2005 Ružový a modrý svet. Rodové stereotypy a ich dôsledky, spolu s Janou Cvikovou, 2. vyd.
 2005 Žena nie je tovar. Komodifikácia žien v našej kultúre, spolu s Janou Cvikovou a Ľubicou Kobovou
 2006 Histórie žien. Aspekty písania a čítania, spolu s Janou Cvikovou
 2007 Hana Gregorová – Slovenka pri knihe, spolu s Janou Cvikovou
 2009 Feminizmy pre začiatočníčky. Aspekty zrodu rodového diskurzu na Slovensku, spolu s Janou Cvikovou
 2011 Terézia Vansová – Slovenska doma i na cestách, spolu s Janou Cvikovou 
 2016 Žena moja drahá (P. O. Hviezdoslav manželke Ilone)

Ocenenia 

Cena Bibliotéky
 2007 Orodovnice 

Cena Egona Erwina Kischa, ocenenie pre literatúru faktu
 2012 Mojich 7 životov. Agneša Kalinová v rozhovore s Janou Juráňovou 

Cena Mateja Bela
 2015 preklad knihy Dragana Klaića Ako reštartovať divadlo. Verejné divadlo medzi trhom a demokraciou 

Cena literárneho fondu
 2016 divadelná hra Tichý bič 

Rad Ľudovíta Štúra I. triedy
 za mimoriadne zásluhy o rozvoj demokracie, o ochranu ľudských práv a slobôd a o rozvoj literárnej činnosti (2019)

Referencie

Externé odkazy a zdroje 
 janajuranova.skoficiálna stránka
 Jana JuráňováSlovak Literature 
 Jana JuráňováASPEKT
 DieloSlovenská knižnica
 Jana JuráňováLiterárne informačné centrum
 Juráňová, JanaAnasoft litera

Slovenskí prozaici
Slovenskí dramatici
Slovenskí prekladatelia
Slovenskí publicisti
Absolventi Filozofickej fakulty Univerzity Komenského v Bratislave
Osobnosti zo Senice
Držitelia Radu Ľudovíta Štúra I. triedy